Prime Willow-JeanWILLOW-JEAN PRIME (Labour): E Te Māngai o Te Whare tēnā koe. He tū poto tēnei ki te kōrero e pā ana ki tēnei pire kātahi anō ka uru mai ki roto i Te Whare Pāremata nei. E hiahia ana ahau ki te kōrero mō tētahi wāhanga o tēnei pire arā ko te wāhanga mō Te Reo Māori. Ki ahau nei tino pai tēnei wāhanga hou tēnei kaupapa hou i roto i tēnei pire. He aha ai? Nā te mea ka whakauru atu Te Reo Māori i roto i te ture. Kua roa te wā Te Tari Taake e whakaari ana kia tono atu kia tuku atu ngā rīpoata ngā whakamau nama i roto i Te Reo Māori mēnā e whakaae ana te kaikomihana. Engari ko tēnei ko te whāinga kia uru atu tēnei ki roto i te ture hei ture. Ka taea e te tangata te kai a te tangata kaiutu tāke te tono atu te whakamau nama i roto i Te Reo Māori. Nō reira ko te kaupapa i roto i tēnei pire ka tīni ngā ture e rua kia taea ai ngā tāngata ngā pakihi ngā kamupene ngā umanga anō hoki ō rātou whakamau nama. Nā he mea nui tēnei nā te mea kua roa te wā Te Reo Māori e noho ana he reo motuhake he reo e whakamana ana i te ture i roto i tēnei whenua o Aotearoa. Engari kua roa te wā āhua 20 tau Te Whare ā Te Tari Taake e whakaae ana engari kāhore anō kia ture. Ā nō reira e tino tautoko ana ahau i tēnei tūāhuatanga. He aha ai? Nā te mea he reo motuhake o tēnei whenua. Tuarua he nui ake ngā kaikōrero ngā tāngata e mōhio ana ki te kōrero Māori i roto i Aotearoa nei. Tēnā pea he hiahia nō rātou ki te tuku ō rātou pepa ō rātou whakamau nama ki Te Tari Taake i roto i Te Reo Māori. Ā kua kite ahau i runga i te kāinga i te pouaka whakaata i ngā wiki kua pahure ake nei te maha o ngā pakihi Māori e hokohoko ana ō rātou taonga mō te Kirihimete i tēnei wā. Nō reira e whakaaro ana ahau tēnā pea he hiahia nō rātou ki te tuku ō rātou pepa ki Te Tari Taake i roto i Te Reo Māori. Koirā te tūmanako me kī. He aha ai? Kia ora ai te reo kia kaha Te Reo Māori. Nō reira he tū poto tēnei ki te tautoko mārika i tēnei wāhanga i roto i tēnei pire. Tēnā koe.[I will stand briefly to speak about this bill which has just entered into this Parliament. I want to speak about a particular clause of this bill namely the clause about the Māori language. In my view this new clause is excellent this new initiative in this bill. Why? Because it inserts the Māori language into the law. The Inland Revenue Department has long proposed to request to send out reports and bills in the Māori language if agreed to by the commissioner. However this the goal is to include it in the law as law. People the taxpayer will be able to apply for and be billed in the Māori language. Therefore the initiative in this bill will change both laws and will enable people businesses companies and agencies to get their bills in the Māori language. So this is important because the Māori language has long been a special language a language which is recognised in law in this land of New Zealand. However it has long been—approximately 20 years—that the Inland Revenue Department has been agreeable but it has not yet become law.So accordingly I strongly support this aspect. Why? Because it is a unique language of this land. Secondly there are more speakers and people who know how to speak Māori in New Zealand. Perhaps they have a desire to send their papers their bills to the Inland Revenue Department in the Māori language. And I've seen at home on television in recent weeks that many Māori businesses are selling their goods for Christmas at this time. Consequently I am wondering whether they wish to send their papers to the Inland Revenue Department in the Māori language. That is the hope indeed. Why? So that the language thrives and so that the Māori language is strong.Accordingly this was a short speech to unequivocally support this clause in this bill. Thank you.]